
АЛГОРИТЪМ
ЗА ПРИЕМ В ГЦОУД ПРИ СУ“Н. Й. ВАПЦАРОВ“ ГР. ЦАРЕВО

     Този алгоритъм   урежда организацията, реда и критериите  за  прием в ГЦОУД при СУ “Н. Й. Вапцаров“ гр. Царево,  като се отчитат особеностите и спецификата на дейността.   Целта на алгоритъма  е да се създаде такава форма на организация на приема, която да гарантира  принципа на равнопоставеност  при приемането на учениците в ГЦОУД , отчитайки определени критерии. 

    Групите за ЦОУД при  СУ “Н. Й. Вапцаров“ гр. Царево осигуряват подготовка, контрол на изготвянето на домашните работи и упражнения на ученика за следващия учебен ден, спомагат за изграждане на характера на детето,  създавайки  творческа обстановка. Те  формират  принципи и морал у децата, като съдействат  за   добра атмосфера и развиване на приятелски взаимоотношения. 

Алгоритъмът се изменя и допълва от комисия, назначена със заповед на Директора на СУ “Н. Й. Вапцаров“  и се утвърждава от Директора на училището. Той е задължителен за всички преподаватели и ученици  и техните родители /настойници/.
    Приемът   в ГЦОУД се осъществява  чрез подаване на заявление от родителя / настойника/ на ученика. Заявлението се подава в канцеларията на училището или по електронен път на e-mail: sounyv@abv.bg .

     Комисия, назначена със Заповед на  Директора на СУ “Н. Й. Вапцаров“ разглежда постъпилите заявления и в указания в заповедта срок класира учениците, съблюдавайки следните критерии:

КРИТЕРИИ ЗА ПРИЕМ В ГЦОУД  /МАКСИМАЛЕН БРОЙ ТОЧКИ – 20 /
· Ученици, които са посещавали редовно ГЦОУД  през предходната  учебна година (без допуснати отсъствия по неуважителни причини) – 5 точки
· Ученици без нарушения на Правилника за дейността на училището (отбелязани в дневника на групата или класа) и без наложени санкции – 5 точки
· Ученици, пътуващи от населеното място ,в което живеят, до училище- 3 точки
· Ученици, които са сираци, както и дете с един  родител –  4 точки
· Ученици, на които родителите са целодневно служебно заети – 2 точки
· Ученици, които са новопостъпили или не са посещавали ГЦОУД по семейни причини през предходната учебна година (майчинство, безработен/a) – 1 точка 

   Отписване от ГЦОУД се допуска в  след представяне на документ за здравословни причини  или промяна на жителство.
    Отписване от ГЦОУД става с подадено заявление от родител / настойник/ , след одобрение от  Директора  на училището.

